**שאולי** הוא דמות בדיונית בתוכנית הבידור הסאטירית הישראלית "ארץ נהדרת" ובספין אוף שלה, "הפרלמנט", המגולמת על ידי השחקן הישראלי אסי כהן.

היסטוריה והתפתחות הדמות
-----------------------

השחקן אסי כהן החל להשתתף בתוכנית הבידור הסאטירית ישראלית "ארץ נהדרת" בעונה השלישית בתור שחקן אורח והחל מהעונה הרביעית כדמות קבועה.

דמותו של שאולי נוצרה לראשונה במהלך צילומי העונה השביעית של תוכנית הטלוויזיה "ארץ נהדרת", במערכון העוסק בקבוצת רכישה בבניין. היוצרים הורו לשחקן אסי כהן לגלם דמות של אדם בשם "הרצל", ולאחר סיום יום הצילומים פנה הבמאי בן בכר אל העורך מולי שגב והביע את התפעלותו מהדמות שנוצרה. הוא הציע להחליף את שמה ל"שאולי", והוחלט להמשיך את הופעות הדמות במערכונים נוספים לאורך העונה. בריאיון לוואלה תרבות סיפר כהן:

> 
> ביום הצילום, כשלבשתי את הבגדים והמשקפיים שלו, פשוט יצאו ממני טקסטים, שיחד עם החבר'ה שם, מאור, מריאנו ואלי, התחלנו לכתוב את הדמות. כולם הציעו הצעות לאיש הזה, שיצא ממני והתפרע. בהתחלה שאולי היה מאוד מוחצן ומוגזם, לעס ערגליות והיה בוטה מאוד. נדלקתי על זה וראינו שיש שם משהו. היה לי כיף לעשות את הדמות הזאת ולאט לאט רציתי להעמיק בה.
> 
> 
> 
> — עידו ישעיהו ושגיא בן נון‏, זמן שאולי, באתר וואלה!‏, 29 בספטמבר 2019
> 

תוך זמן קצר הדמות התחבבה על צופי ארץ נהדרת, ובשנת 2012, לאחר סדרת מערכונים בשם "הפרלמנט של שאולי" בארץ נהדרת, החלו שידורי סדרת הספין אוף, "הפרלמנט", בה כיכב שאולי. בפרלמנט התרחב העיסוק בחייה של הדמות, ונוספו בה דמויות כגון האח ראובן, בת הזוג אירנה, אביו וחבריו. באותה תקופה, השתתף שאולי בערב מחווה לטוביה צפיר.

בשנת 2017, לאחר שתי עונות של הפרלמנט, חזר כהן לגלם את הדמות במערכונים של ארץ נהדרת. במהלך עונה 14, במשך מספר מערכונים, תואר כמתמודד עם מחלת הסרטן, ושאלות קיומיות על חייו. לקראת סוף העונה, ביקש מולי שגב מאסי כהן להחליט בעצמו האם שאולי יבריא מהמחלה. ולאחר מספר ימים החליט כהן כי הדמות תחלים.

לקראת הבחירות לכנסת העשרים וארבע שודר בארץ נהדרת מערכון "שאולי ומלחמת האזרחים", בו קרא שאולי לפתוח במלחמת אזרחים בישראל, וגרר תגובות רבות בציבור הישראלי
לקראת הבחירות לכנסת העשרים וארבע שודר בארץ נהדרת מערכון "שאולי ומלחמת האזרחים", בו קרא שאולי לפתוח במלחמת אזרחים בישראל, וגרר תגובות רבות בציבור הישראלי. בעקבות המחאה כנגד ממשלת ישראל השלושים ושבע והרפורמה המשפטית, רווחו אזכורי המערכון בעיתונות הישראלית, בעיקר בתור נבואה העומדת להגשים את עצמה.

בשנת 2022 החל כהן להופיע בסדרת מופעי סטנד-אפ בשם "המופע של שאולי", בהם הוא מגלם את דמותו של שאולי.

מאפיינים
--------

שאולי הוא אגואיסט, גס, פרמיטיבי, אשר מרבה להשמיע דעות חסרות בסיס מתוך כריזמה ושכנוע עצמי עמוק. הוא מבקר את המדע, את הטבעונים, פעילי האקלים ורופאים. מתעסק בשאלות מהותיות אך מתוך מינימום של ידע מוקדם וחוסר מודעות.

פעמים רבות הוא מתואר כמודל "הישראלי המכוער", וכן מרבה להשתמש במשפטים "אולי תסתמי את הפה שלך" ו"מה אני גייז?" שנאמר כתגובה לדברים המערערים את גבריותו.

משפחתו וחייו האישיים
--------------------

שאולי, בן 54, נולד בעיר אזור, אך לטענתו המרואיינים יצרו בילבול והוא נולד בכלל רחובות בכלל שבישראל, ולו אח אחד, ראובן. בעונה הראשונה של הפרלמנט מתוארת השבעה של אמם. לאחר השבעה ישבו ראובן , שאולי ואבא שוב שבעה כי מצאו להם חזיר בדירה ופסלו להם את השבעה. לשאולי בן יחיד בשם לות'ר, מאשתו הראשונה, ג'ניפר, ממנה התגרש. לותר ואמו מתגוררים בארצות הברית, בנאשוויל, איסטווי, ברוקלין, סלוט לייק סיטי, ארצות הברית של אמריקה. שאולי נשוי לאירנה. לטענתו של שאולי הוא "עובד בזוגיות" בתור משרתו המלאה.
טענה נוספת העולה מצידו של שאולי היא שהוא היה אדם לא מאמין, כשהיו אומרים לו:"אבא התחשמל, תגיע", הוא בתגובה:"לא מאמין".
ומאז שאמו מתה, הוא נהיה אדם מאמין, והתחבר לדברים.

קבלה
----

בסקר של מעריב בו השתתפו למעלה מ-17 אלף איש, הוכתר שאולי כדמות הקומית הגדולה בכל הזמנים, ובשנת 2019, הוכתר על יד וואלה! כדמות העשור. עמי פרידמן מישראל היום כתב כי זוהי אחת הדמויות הקומיות הגדולות שנכתבו ובוצעו בישראל אי פעם, אבישי סלע ממגזין Time Out כינה אותה בתור הדמות הגדולה ביותר בתוכנית, וכך גם עידו ישעיהו, נדב מנוחין ועמית סלונים מוואלה! תיארו אותה כדמות הגדולה ביותר בתוכנית.

אריאנה מלמד מעיתון הארץ כתבה כי סדרת הסרטונים בארץ נהדרת שעסקו במחלת הסרטן של שאולי ועלילותיו בבית החולים לצד אירנה היו השיא של התוכנית, הן בכתיבה והן במשחק. מולי שגב, מיוצרי ארץ נהדרת, ציין כי לדעתו, סרטונים אלו היו לא רק המערכונים הכי טובים של הדמות, אלא גם המערכונים הכי טובים בתולדות התוכנית.

על פי ליהי יונה מאתר ynet, דמותו של שאולי היא כדוגמת בלאקפייס למזרחים, בצורה שמציגה את הציבור המזרחי כפרימיטיבי ונבער.

קישורים חיצוניים
----------------

* ויקישיתוף מדיה וקבצים בנושא **שאולי** בוויקישיתוף
* טל לוין, עכבר העיר, הסרטן שהצחיק אותי, באתר הארץ, 21 ביולי 2017
* שר הביטחון התחפש: "הי אסי, ד״ש משאולי יעני", באתר ynet, 12 במרץ 2017

הערות שוליים
------------

1. 1 2  אמילי גרינצווייג‏, אחת האבידות, אם לא ה-, באתר וואלה!‏, 10 באפריל 2011
2. ↑  פז חסדאי‏, הוי המרגמות: עזיבתו של אסי כהן - מכה ל"ארץ נהדרת", באתר וואלה!‏, 11 באפריל 2011
3. ↑  דניאל שירין, ‏שאולי, אירנה וגם בנט: 20 הדמויות הגדולות של ארץ נהדרת, בעיתון מקור ראשון, 12 באוקטובר 2022
4. 1 2 3 4 5  מעל ל-17 אלף איש הכריעו: זו הדמות הקומית הגדולה בכל הזמנים, באתר מעריב אונליין, 17 במרץ 2022
5. 1 2 3 4 5 6 7 8 9 10 11 12 13 14 15  עידו ישעיהו ושגיא בן נון‏, זמן שאולי, באתר וואלה!‏, 29 בספטמבר 2019
6. ↑  אמיר בן-דוד, נשאר הפלא, באתר זמן ישראל, 26 בספטמבר 2022
7. ↑  הילו גלזר, כבר לא מצעמם: אסי כהן מגלה את עצמו מחדש, באתר nrg‏, 23 במרץ 2012
8. 1 2  רחלי בינדמן ותומר גנון, האם הדמות של שאולי מ"ארץ נהדרת" בנויה על שאול מאור, באתר כלכליסט, 8 באפריל 2019
9. ↑  גילי איזיקוביץ, הפרלמנט שוב מתכנס, באתר הארץ, 14 באוגוסט 2014
10. 1 2  אבישי סלע, ‏מלך הארץ: כוכבי "ארץ נהדרת", הדירוג הרשמי, באתר "Time Out ישראל", 2 באוקטובר 2022
11. ↑  mako, שאולי מופיע בעושים כבוד, באתר mako, ‏19 בדצמבר 2010
12. ↑  עמי פרידמן, "ארץ נהדרת": סיום מצוין לעונה חזקה, באתר ynet, 13 ביוני 2017
13. 1 2 3  אתר למנויים בלבד  רז שכניק | צילום: גבריאל בהרליה, "אמרתי לנתניהו, 'אם תביא שלום, אני מוכן לעזוב הכל ולהיות כותב הנאומים שלך", באתר "ידיעות אחרונות", 9 במאי 2018
14. ↑  ראו שאולי ומלחמת האזרחים#קבלת המערכון בציבור בישראלי
15. ↑  ראו שאולי ומלחמת האזרחים#אזכורים בעקבות המחאה כנגד הממשלה ה־37 והרפורמה המשפטית
16. ↑  10 דברים שלא ידעתם על אסי כהן: פרס על הדמות השנוייה במחלוקת וסרט עם ספילברג, באתר כיפה, 20 בדצמבר 2022
17. ↑  אתר למנויים בלבד ננו שבתאי, "שאולי" רלוונטי, שנון והרבה יותר מצחיק ממה שניתן לתאר, באתר הארץ, 15 במרץ 2022
18. 1 2 3 4  רון שוורץ, ‏תצחקו, מטומטמים, הבדיחה היא עליכם, באתר ‏מאקו‏, 24 באוקטובר 2022
19. ↑  ארנון מוסקוביץ‏, "הפרלמנט": צוחקים איתם ולא עליהם, באתר וואלה!‏, 10 ביולי 2012
20. ↑   ארץ נהדרת 14 | שאולי נלחם על החלון, סרטון בערוץ "ארץ נהדרת", באתר יוטיוב (אורך: 02:12)
21. 1 2  לילך וולך ועינב שיף‏, ארץ מדוברת: על הביטויים ש"ארץ נהדרת" הכניסה לשפה, באתר וואלה!‏, 23 בדצמבר 2010
22. 1 2   שאולי והמתמחים, סרטון בערוץ "בית הספר לפיקוד ומנהיגות", באתר יוטיוב (אורך: 01:23)
23. ↑  הפרלמנט, עונה 1 פרק 2
24. ↑  קים בוסי, ‏ואמוס: מה הקשר בין מריאנו ואסי ללאו מסי?, באתר ‏מאקו‏, 15 באוגוסט 2014
25. ↑  מערכת תכניות קשת, ‏רק בשר: שאולי וראובן עושים קניות לשבת, באתר ‏מאקו‏, 23 באוגוסט 2014
26. ↑  הפרלמנט, עונה 1 פרק 1
27. 1 2 3  הפרלמנט, עונה 2 פרק 3
28. ↑  מערכת תכניות קשת, ‏הנימול הגדול: בנו של שאולי מקבל תו תקן, באתר ‏מאקו‏, 22 בספטמבר 2014
29. ↑  מערכת תכניות קשת, ‏הלהיט החדש של אירנה: "עוגיה של עבאדי", באתר ‏מאקו‏, 19 במרץ 2017
30. ↑  מערכת תכניות קשת, ‏קאמבק יעני: שאולי ואירנה חוזרים ל"ארץ נהדרת", באתר ‏מאקו‏, 20 בפברואר 2017
31. ↑  עידו ישעיהו, נדב מנוחין ועמית סלונים‏, הטורטלים, הפילוסים והבלוגרים: דמויות המקור הגדולות של "ארץ נהדרת", באתר וואלה!‏, 25 בספטמבר 2022
32. 1 2  עידו ישעיהו, נדב מנוחין ועמית סלונים‏, הטורטלים, הפילוסים והבלוגרים: דמויות המקור הגדולות של "ארץ נהדרת", באתר וואלה!‏, 25 בספטמבר 2022
33. ↑  עמי פרידמן, 75 הסדרות שכל ישראלי חייב להכיר: הפרלמנט, באתר ישראל היום, 19 באפריל 2023
34. ↑  אתר למנויים בלבד אריאנה מלמד, שאולי ואירנה: גיבורים חנוך לויניים בעולם בינוני, באתר הארץ, 13 ביוני 2017
35. ↑  ליהי יונה, "שאולי" הוא הבלאקפייס של המזרחי הישראלי, באתר ynet, 22 בדצמבר 2022

| ארץ נהדרת  |
| --- |
| כותבים ראשיים ויוצרים | דוד ליפשיץ • מולי שגב • אסף שלמון |
| משתתפים קבועים | מריאנו אידלמן • ליאור אשכנזי • גיה באר גורביץ' • רועי בר-נתן • ירון ברלד • ליאת הר לב • עלמה זק • ערן זרחוביץ' • שחר חסון • תום יער • שני כהן • אורי לייזרוביץ' • יובל סמו • אלי פיניש • טל פרידמן • איל קיציס • אסי כהן • תמיר בר |
| משתתפי עבר | אורנה בנאי • אודי כגן • מאור כהן • דב נבון • יעל פוליאקוב • אילן פלד |
| הפקות ספין-אוף | זוהי סדום • הפרלמנט • עוד כותרות |
| ראו גם | ארץ נהדרת - דמויות • מתוקה מהחיים • שאולי ומלחמת האזרחים • שאולי • ניר וגלי • ערוץ הכיבוד • רועי כפרי |